Diari Oficial de la Generalitat Valenciana


Sumari del DOGV 3421, del 27-01-1999 (1999/46)

Informació pública sobre expedients d'alienació de béns municipals.
-------------------------------------------------------------------

### Dades del document

Número de DOGV
:   3421

Data del DOGV
:   27-01-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/46


Organisme emissor
:   Ajuntament d'Oliva

Tipus de document
:   Anunci

Informació pública sobre expedients d'alienació de béns municipals. [1999/M46]
  
El Ple de l'Ajuntament, en sessió ordinària celebrada el dia 10 de desembre de 1998, va adoptar, entre altres, els següents acords:
  
Primer
  
Aprovar els següents expedients administratius d'alienació de béns patrimonials:
  
1.1. Expedient 1/1998. Parcel·la número 3. Pla Parcial Sector-3 Magatzems. Naturalesa urbana. Superfície 5.408, 65 metres quadrats. Finca registral número 45.075. Ús industrial-magatzems. Tipus inicial: 10.180.567 pessetes.
  
1.2. Expedient 2/1998. Parcel·la número 27. Pla Parcial Sector-3 Magatzems. Naturalesa urbana. Superfície 1.556,56 metres quadrats. Finca registral número 45.115. Ús industrial-magatzems. Tipus inicial: 78.161.335 pessetes.
  
1.3. Expedient 3/1998. Parcel·la número 5. Pla Parcial Bomba. Naturalesa urbana. Superfície 700,50 metres quadrats. Finca registral número 46.485. Ús habitatge-hoteler. Tipus inicial: 90.454.688 pessetes.
  
1.4. Expedient 4/1998. Parcel·la número 21. Pla Parcial Bomba. Naturalesa urbana. Superfície 424 metres quadrats. Finca registral número 46.519. Ús habitatge-hoteler. Tipus inicial: 6.953.600 pessetes.
  
1.5. Expedient 5/1998. Parcel·la número 25. Pla Parcial Bomba. Naturalesa urbana. Superfície 793 metres quadrats. Finca registral número 46.527. Ús habitatge-hoteler. Tipus inicial 7.771.400 pessetes.
  
1.6. Expedient 6/1998. Parcel·la número 34. Pla Parcial Bomba. Naturalesa urbana. Superfície 769 metres quadrats. Finca registral número 46.545. Ús habitatge-hoteler. Tipus inicial: 55.596.457 pessetes.
  
L'expedient administratiu integrat pels informes tècnics i jurídics, plecs de condicions juridicoadministratives i acords adoptats, se sotmeten a informació pública, per termini de vuit dies, comptats des de la publicació del present anunci en el Butlletí Oficial de la Província de València, perquè s'hi puguen formular al·legacions. L'expedient es troba dipositat a les dependències d'Urbanisme de l'Ajuntament perquè els interessats l'examinen i el consulten.
  
Segon
  
Aprovar l'alienació dels expressats béns patrimonials mitjançant subhasta, en la forma que disposa l'article 80 del Reial Decret Legislatiu 781/1986, de 18 d'abril, Reglament de Béns de les Entitats Locals de 1986 i la Llei 13/1995, de Contractes de les Administracions Públiques.
  
El tipus de licitació, a l'alça, serà el determinat per a cadascuna de les expressades parcel·les, i no s'admetran proposicions econòmiques per sota del mínim.
  
Les proposicions, en sobre tancat, es presentaran, individualment una per cadascuna de les parcel·les a què es pretenga optar, en la Secretaria de l'Ajuntament, en el termini de 13 dies naturals a comptar des del dia següent al de l'última publicació oficial de la licitació.
  
Els requisits per a poder participar en la subhasta seran els generals regulats en la legislació de contractes de les administracions públiques.
  
La garantia provisional que haurà de constituir-se en tresoreria municipal, i el justificant d'haver-la realitzat s'acompanyarà al sobre de la proposició, serà del 2% del tipus de licitació indicat per a cada parcel·la.
  
Les proposicions es presentaran fins a les 14.00 hores de l'últim dia del termini. Si aquest últim dia coincideix en dissabte o festiu, s'ampliarà automàticament al dia hàbil següent.
  
En el sobre es farà constar la inscripció identificativa de la parcel·la per la qual es pretén optar, i aquest contindrà la documentació que es regula en la clàusula 6.ª dels plecs de condicions juridicoadministratives.
  
L'acte de la subhasta tindrà lloc al saló de sessions de l'Ajuntament d'Oliva, en sessió pública, el primer dia hàbil següent al de finalització del termini de presentació de les proposicions, a les 13.00 hores. Si el dia assenyalat per a l'acte de la subhasta coincideix en dissabte o festiu se celebrarà el següent dia hàbil, a la mateixa hora.
  
Model de proposició:
  
(Nom)..., major d'edat, amb document nacional d'identitat número..., i domicili..., a efectes de notificacions, al carrer ... número... de la ciutat de..., actuant en nom propi (o en la representació de..., assabentat de l'alienació, per part de l'Ajuntament d'Oliva, de la parcel·la número..., del Pla Parcial..., amb una superfície de...m², i estant interessat en l'adjudicació d'aquesta, oferisc, mitjançant aquesta proposició, el preu íntegre de... pessetes.
  
Oliva, ... de... de 199..